google/wiki40b huggingface dataset:
Penrhyn Quarry

Penrhyn Quarry je bridlicový lom, ktorý sa nachádza v blízkosti obce Bethesda v severnom Walese.
Koncom devätnásteho storočia išlo o najväčší bridlicový lom na svete. Hlavná jama je takmer 1,6 km dlhá a 370 m hlboká; v dobe najväčšej slávy tu pracovalo viac ako 3 000 zamestnancov. Neskôr boli otvorené väčšie bane v Číne, Španielsku a Spojených štátoch amerických. Penrhyn je dodnes najväčším britským bridlicovým lomom, ale pracuje tu už len okolo dvoch stoviek zamestnancov.

Dejiny

Dejiny lomu Penrhyn siahajú do sedemdesiatych rokov osemnásteho storočia, kedy ho založil Richard Pennant, neskoršie barón Penrhynský. Je však pravdepodobné, že sa tu bridlica začala ťažiť už oveľa skôr, ale iba v malom množstve. Spočiatku išlo len o lom pre neďaleké okolie, lebo tu nebola vyvinutá dopravná infraštruktúra; to sa zmenilo až zavedením železnice. Keď bola v roku 1798 vystavaná železnica, začala sa bridlica dovážať do prístavu Port Penrhyn neďaleko Bangoru. V devätnástom storočí sa lom Penrhyn spolu s lomom Dinorwic stal dominantným v celom waleskom bridlicovom priemysle.
Lom Penrhyn bol významným miestom v dejinách britského robotníckeho hnutia, kedy miestni zamestnanci požadovali lepší plat a bezpečnejšie pracovné podmienky. Vôbec prvý tunajší štrajk trval celých jedenásť mesiacov, prebehol v roku 1896. Druhý nastal dňa 22. novembra 1900 a trval tri roky. Išlo o vôbec najdlhší spor v histórii britského priemyslu.
V rokoch 1964 až 2007 lom vlastnila spoločnosť Alfred McAlpine.
Vix (Vendée)

Poloha

Obec má rozlohu 28,53 km². Najvyšší bod je položený 34 m n. m. a najnižší bod 0 m n. m.

Obyvateľstvo

Počet obyvateľov obce je 1 749 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
McDonnell Douglas KC-10 Extender

Konštrukcia

KC-10A konštrukčne vychádza z civilného lietadla DC-10, z ktorým zdieľa približne 88% spoločných prvkov. Lietadlo je poháňané tromi dvojprúdovými motormi General Electric CF6-50C2, z ktorých každý vyvíja ťah 236 kN. Jeden z motorov je namontovaný nad zadnou časťou trupu lietadla (v koreni zvislej chvostovej plochy) a zvyšné dva sú v gondolách pod krídlami.
KC-10 Extender je dlhý 55,35 m, vysoký 17,70 m a jeho rozpätie krídiel je 50,41 m. Maximálna vzletová hmotnosť stroja je 267 620 kg. Tanker dokáže doručiť iným lietadlám 90 719 kg paliva na vzdialenosť 3 539,8 km od domovskej základne alebo 76 843 kg na vzdialenosť 7 031 km.
V zadnej časti trupu na spodnej palube sa nachádza kabína operátor tankovania, ktorý môže proces dopĺňania paliva kontrolovať cez široké okno. Okrem sedadla operátora sa tu nachádzajú Ďalšie dve sedadlá pre inštruktora a pozorovateľa, ktoré slúžia na výcvik nových adeptov. 
KC-10 môže dopĺňať palivo iným lietadlá buď prostredníctvom tankovacieho ramena, ktoré sa nachádza v zadnej časti trupu v strede alebo pomocou hadice, ktorá sa vysúva z boku trupu. Tieto tankovacie jednotky ovláda operátor pomocou systému fly-by-wire. Maximálna rýchlosť tankovania paliva počas letu 4180 litrov za minútu pri tankovacom ramene a 1786 litrov za minútu pri použití tankovacej hadice. Samotné lietadlo KC-10A si môže taktiež doplniť palivo vo vzduchu a to prostredníctvom KC-135 alebo iného KC-10A, čím sa predĺži jeho dolet.

Operácia Kaňon El Dorado

V noci 14. apríla 1986 bombardovalo 24 amerických lietadiel F-111F hlavné mesto Líbye Tripolis. Operácie sa zúčastnili aj tri lietadlá elektronického boja EF-111A Raven, ktoré ktorých úlohou bolo rušiť líbyjské radary. Stroje vzlietli z britského letiska Lakenheath a počas letu do Líbye a späť nalietali viac ako 10 000 km, pretože Francúzsko a Španielsko neumožnili prelet nad ich územím. Pri tejto 14-hodinovej misii potrebovali lietadlá šesťkrát doplniť palivo vo vzduchu, čo im zabezpečilo 28 tankerov KC-135 a KC-10.

Vojna v Perzskom zálive

V roku 1991 počas operácií Desert Shield a Desert Storm  vykonala flotila lietadiel KC-10 a KC-135 približne 51 700 samostatných tankovacích operácií a celkovo dodali bojovým lietadlám 475 miliónov litrov paliva. Tankery zabezpečili doplnenie paliva počas letu nielen americkým lietadlám, ale aj strojom ostatných koaličných síl. Okrem tankovania lietadiel zabezpečili KC-10 spolu s menšími KC-135 prepravu tisícov ton nákladu a tisíciek vojakov.

Vojna v Kosove

Do ozbrojeného konfliktu v Kosove, ktorý prebiehal medzi silami Juhoslovanskej zväzovej republiky a povstaleckou skupinou kosovských Albáncov známou ako Kosovská oslobodzovacia armáda (UÇK), sa zapojila v roku 1999 aj Severoatlantická aliancia (NATO). Začiatkom mája 1999 bolo do Európy nasadených okolo 150 tankerov KC-10 a KC-135. Tie poskytovali palivo bombardérom, stíhačkám a iným lietadlám zapojeným do konfliktu. KC-10 Extender absolvovali počas celej kampane spojeneckých síl 409 misií.

Špecifikácie

Uvedené špecifikácie podľa zdroja
Euthymos z Lokier

Euthymos (starogr. Εύθυμος – Euthymos) bol v piatom storočí pred Kr. trojnásobný olympijský víťaz v boxe.
Euthymos z italských Lokier zvíťazil v Olympii na 74. na 76. a na 77. hrách v boxe (starogr. πυγμαχία – pygmachia). Stalo to v rokoch 484, 476 a 472 pred Kr. Olympijské hry v roku 484 pred Kr. boli poznačené tragickou smrťou boxera Hérakla.
Staroveký autor Pausanias uvádza, že počas návštevy Olympie videl sochu Euthyma, ktorú vyhotovil sochár Pythagoras zo Samu. Dozvedel sa tiež, že Euthymos bol synom Astykla z Lokier, ale podľa tvrdenia niektorých Lokričanov bol vraj synom boha rieky Kaikina, rieky, ktorá rozdeluje lokerské a rhegijské územie. Na 74. olympijskách hrách zvíťazil v boxe, ale na nasledujúcich olympijských hrách sa mu to nepodarilo, lebo prehral finálový zápas s Theagenom z Thasu. Keďže neskôr na Theagena uvrhli hellanodikovia pokutu za nečestnosť v zápase, ktorú aj zaplatil bohu v striebre, Theagenes sa na 76. hrách pästného súboja vzdal, a tak Euthymos zvíťazil v boxe na týchto i na nasledujúcich olympijských hrách.
Nasledujúce riadky autora Pausania o ďalších osudoch Euthyma už patria celkom určite do gréckej mytológie. Pausanias píše, že Euthymos sa neskôr presťahoval do sicílskeho mesta Temessa, kde zabil v boji démona, ktorý sužoval miestnych obyvateľov už od čias návštevy Odysea, vracajúceho sa na ceste domov z Tróje.
Keď sa Odyseus vylodil pri ich meste, muž z jeho posádky v opilosti znásilnil dievča, za čo bol rozhorčenými ľuďmi ukameňonaný na smrť. Odyseus neprikladal tomu veľkú vahu a odplával, ale duch ukameňovaného začal z pomsty vraždiť ľud Temessy. Obyvatelia mesta už aj chceli ujsť z Itálie, ale zabránila im v tom Pýtia, ktorá im prikázala, aby si démona uzmierili postavením chrámu a každoročne mu tam priviedli najkrajšie miestne dievča a dali mu ju za ženu. Podľa tohto prikázania tak konali každý rok, až kým do tohto chrámu vkročil Euthymos, ktorý sa po prvom pohľade do uväznenej dievčiny zaľúbil a po urputmom boji ju z osídiel démona vymanil. Vďační obyvatelia mu potom vystrojili slávnu svadbu a Euthymos sa v šťastí dožil nebyčajne vysokého veku.
Nakladateľstvo bod zlomu

Kontakt

nbz(zavináč)priamaakcia(bodka)sk
NBZ

P.O. Box 16

840 08 Bratislava 48
Boujan-sur-Libron

Poloha

Obec má rozlohu 7,02 km². Najvyšší bod je položený 106 m n. m. a najnižší bod 34 m n. m.

Obyvateľstvo

Počet obyvateľov obce je 3 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bobby McFerrin

Životopis

Robert „Bobby“ McFerrin ml. sa narodil v New Yorku, jeho otec, Robert McFerrin st., bol prvým Afroameričanom, ktorý spieval ako sólista a člen Newyorskej metropolitnej opery a preslávil sa tiež naspievaním role Porgyho (ktorého hral Sidney Poitier) vo filme Porgy a Bess. V roku 1958 sa kvôli tejto úlohe presťahovala celá rodina do Hollywoodu.
Prvý nástroj, na ktorý sa Bobby učil hrať bol klarinet, ale kvôli „zubnému strojčeku“ bol donútený nástroj zmeniť a pokračoval štúdiom hry na klavír. Počas štúdií sa rozhodol pre kariéru muzikanta (potom, čo zavrhol povolanie kňaza) a ešte na strednej škole založil skupinu Bobby Mack Quartet.
V roku 1977 skončila jeho kariéra klaviristu a začal vystupovať ako spevák a multiinštrunemtalista. Po vydaní albumu Simple Pleasures (1988), ktorý obsahoval aj pieseň „Don't Worry Be Happy" svet očakával, že pôjde na turné, lenže namiesto toho sa Bobby utiahol a trávil čas so svojou rodinou. Čoskoro sa začali šíriť nepodložené správy o jeho samovražde, avšak v tom čase mu učarovala klasická hudba, presnejšie dirigovanie. To bolo Bobbyho snom od útleho detstva, ked počúval a videl výkony svojho otca v opere.
Bobby následne účinkoval ako dirigent prakticky vo všetkých známejších orchestroch sveta. Avšak na publikum nezanevrel a koncertuje naďalej.

Hudobná tvorba

Bobby McFerrin sa preslávil vďaka svojmu originálnemu štýlu a unikátnej technike spevu. Bobby dobre využíva svoj hlasový rozsah štyroch oktáv a dokáže vytvoriť ilúziu dvojhlasného aj viachlasového spevu 9. Jeho vystúpenia sú založené na improvizácii a zapojení publika. Ako prvý spevák vyšiel v roku 1983 na turné bez akéhokoľvek sprievodu a bez vopred pripraveného programu, v Európe zožal obrovský úspech a ešte niekoľkokrát sa do Európy vrátil.
Jeho ďalším výrazným zápisom do histórie bolo vydanie albumu The Voice v roku 1984 toto album vzniklo čiastočne z nahrávok európskeho turné a bolo to historicky prvý album, ktorý nahral sólovo spevák bez dabovania (všetky hlasy aj nástroje) a ukázal tak skutočné možnosti ľudského hlasu. V tej dobe tiež začal spolupracovať s inými umelcami a v roku 1985 vyhral svoju prvú Grammy za pieseň „Another Night in Tunisia“ (v spolupráci s Manhattan Transfer).
Najväčší úspech prišiel v roku 1988, keď Bobby vydal album Simple Pleasures a v ňom pieseň „Don't Worry Be Happy“, album bol nominovaný na Grammy a hit „Don't Worry Be Happy“ vyhral cenu za najlepšiu nahrávku roka a najlepšiu skladbu roka, navyše sa krátko po vydaní vyšvihol na prvé miesta skoro všetkých hitparád. Bobby o piesni neskôr povedal, že je mimoriadne jednoduchá, vznikla v zhone (za hodinu) len tak mimochodom a trochu ho mrzí, že to je práve to, prečo ho pozná celý svet.
Jeho tvorba však neskončila pri pesničke "Don't Worry, Be Happy" a dirigovaní, ale svoju hudobnú tvorbu rozšíril o spoluprácu s mnohými významnými osobnosťami, okrem iných to bol Chick Corea, Herbie Hanckock a čelistom Yo Yo Ma.
Kvalifikácia na Majstrovstvá sveta vo futbale 2010 – Európa – Play-off

Kvalifikácia na Majstrovstvá sveta vo futbale 2010 - Európa - play-off je systém európskej kvalifikácie tímov umiestených na druhých miestach vo svojich kvalifikačných skupinách.
Blangy-sur-Bresle (obec)

Poloha

Obec má rozlohu 17,45 km². Najvyšší bod je položený 216 m n. m. a najnižší bod 42 m n. m.

Obyvateľstvo

Počet obyvateľov obce je 2 911 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Klenovec (vodná nádrž)

Klenovec je priehradná nádrž nachádzajúca sa na rieke Klenovská Rimava, nad obcou Klenovec. Bola vybudovaná v rokoch 1968 – 1974, má rozlohu 71 ha a slúži ako zdroj pitnej vody pre okres Rimavská Sobota.
Karol Beniač (1888)

Životopis

Základnú školu navštevoval a 1899-1903 študoval na nižšom evanjelickom gymnáziu, neskôr na obchodnej škole v Banskej Bystrici. Od 1919 vlastník a 1919-1944 riaditeľ rodinnej firmy na výrobu modrotlače a obchodu s textilným tovarom v Banskej Bystrici, 1944 emigroval do Švajčiarska, 1952 do Austrálie. Roku 1919 získal priemyselný certifikát na farbiarsku dielňu, živnostenský list na obchod s plátnom, súknom, obuvou a módnym tovarom a prevzal vedenie rodinnej dielne na výrobu modrotlače v Hornej ulici, 1924-1925 premiestnil výrobu do bývalých objektov Prvej bansko-bystrickej dielne na súkno a vlnený tovar, úč. spol., 1925 prevzal aj Furdíkovu dielňu vo Zvolene. Podnik rozširoval a modernizoval perotinovými strojmi, vyrábal štandardizované bromindigové druhy s najjednoduchšou tlačou a modrotlač pomocou teplých kúpeľov s použitím umelých modrých farieb. Používal najmä drobné vzory - bodky, kvietky a podobne. Výrobky prezentoval 1947 na výstave priemyslu, remesiel a ľudovej umeleckej výroby v Banskej Bystrici a i. výstavách. Fabrika bola 1948 znárodnená a pričlenená k Bavlnárskym Závodom V.I. Lenina v Ružomberku.
Juhoamerický futbalista roka

Juhoamerický futbalista roka je každoročne udeľované ocenenie pre najlepšieho futbalistu Južnej Ameriky za daný rok. Anketa je udeľovaná od roku 1971, vtedy ešte mexickými novinami El Mundo. Od roku 1986 vyberá každoročne uruguajský časopis El País „Rey del Fútbol de América“ (kráľa futbalu v Amerike).
Róbert Dúbravec

Životopis

Študoval na gymnáziu v Ružomberku, roku 1943-1947 na oddelení kreslenia a maľovania SVŠT, roku 1947-1948 na Prírodovedeckej a Pedagogickej fakulte v Bratislave. Prednášal na VŠVU v Bratislave. Vysokoškolský pedagóg PF v Banskej Bystrici (1968), vedúci Katedry výtvarnej výchovy PF (1970). Predseda Krajskej organizácie ZSVU v Banskej Bystrici (1957-1960). Autor monunentálno-dekoratívnych výzdob architektúr. Ako monumentalista sa usiloval o jednoduchosť a dekoratívny účinok. Jeho ilustrátorská práca prebiehala v technike čiernobieleho, alebo kolorovaného drevorezu, neskôr linorezu . Ilustroval viaceré rozprávky, napríklad Pastierik a zbojníci od Antona Habovštiaka, Triptychy a tetraptychy sa stali častou formou v jeho umeleckej tvorbe. V oblasti monumentálno-dekoratívnej realizácie je autorom jednofarebnej vitráže v Národnom dome v Banskej Bystrici (1956) a kovaných mreží v zasadačke SÚPSOP-u v Banskej Bystrici (1962). Vystavoval doma i v zahraničí. Samostatná výstava v Banskej Bystrici (1974). Zaslúžilý umelec, nositeľ viacerých vyznamenaní.
Thouars-sur-Garonne

Poloha

Obec má rozlohu 4,03 km². Najvyšší bod je položený 39 m n. m. a najnižší bod 27 m n. m.

Obyvateľstvo

Počet obyvateľov obce je 210 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Voňavka

Voňavka alebo parfum [slovenská spisovná výslovnosť: parfum/parföm/parfüm/parfem, franc. výslovnosť: parfe (n)] (zastarano ľudovo parfín, nesprávne (po česky) parfém alebo parfem) je roztok (v širšom zmysle aj tuhý prípravok) vonných syntetických alebo prírodných látok a ich kombinácií. Slovo parfum v užšom zmysle znamená len parfumový extrakt, teda voňavku s najvyššou koncentráciou vonných látok.
Arthez-d’Armagnac

Poloha

Obec má rozlohu 11,17 km². Najvyšší bod je položený 114 m n. m. a najnižší bod 52 m n. m.

Obyvateľstvo

Počet obyvateľov obce je 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neuvy-sur-Loire

Poloha

Obec má rozlohu 21,31 km². Najvyšší bod je položený 186 m n. m. a najnižší bod 132 m n. m.

Obyvateľstvo

Počet obyvateľov obce je 1 461 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Severoírske združenie pre občianske práva

Severoírske združenie pre občianske práva (angl. Northern Ireland Civil Rights Association, ír. Cumann Chearta Sibhialta Thuaisceart Éireann, skr. NICRA) bola organizácia, ktorá bojovala za občianske práva katolíckej menšiny v Severnom Írsku koncom 60-tych rokov a začiatkom 70-tych rokov. Vznikla v Belfaste 9. apríla 1967. Zrod organizácie leží v stretnutí spolku Wolfe Toneho, ktorého sa zúčastnil aj náčelník štábu IRA Cathal Goulding v meste Maghera v auguste 1966.
Štyri roky predtým, v roku 1962 IRA zastavila svoje vojenské operácie po neúspechu jej Pohraničnej kampane. Dúfali, že cez rodiace sa hnutie za občianske práva v Severnom Írsku, ktoré začala v rokoch 1963 – 1964 Bezdomovecká občianska liga a Kampaň za sociálnu justíciu, by mohla vzniknúť kampaň občianskych nepokojov, ktoré by pomohli zosadiť unionistisckú vládu v Belfaste.
Počas formovania, členstvo NICRA sa rozšírilo tak aby unionisti, komunisti, socialisti spolu s republikánmi tvorili 5 z 13 členov výkonného výboru NICRA. Vplyv Írskej republikánskej armády na NICRA v neskorších rokoch vzrástol len význam združenia klesal ako násilie v Severnom Írsku vzrástlo od konca roku 1969 do roku 1972 kedy NICRA ukončilo svoju činnosť.
Transkripčný faktor

Transkripčný faktor je termín pre akúkoľvek bielkovinu, ktorá má schopnosť spúšťať či inak regulovať transkripciu DNA. Zahŕňa špecializované proteíny spúšťajúce transkripciu u konkrétnych génov.

Známe eukaryotické transkripčné faktory

K bežným transkripčným faktorom pri transkripci pomocou RNA polymerázy II patria hlavne proteíny TFIIA, TFIIB, TFIIE, TFIIF a TFIIH. Tieto sa často zúčastňujú priamo na tvorbe transkripčného preiniciačného komplexu. Významným proteínom (ktorý je súčasťou jedného z týchto faktorov) je TBP, teda proteín viažuci sa na TATA box sekvenciu DNA, prítomnú na počiatku každého prepisovaného génu (v oblasti promótoru).
Karlovo

Geografia

Mesto leží na južnom úpätí centrálnej časti pohoria Stará planina v rovnomennej podbalkánskej kotline, ktorá je súčasťou známej Ružovej doliny. Mesto je rozložené na obidvoch brehoch rieky Stara reka, ktorá je ľavým prítokom rieky Strjama.

História mesta

Oblasť mesta bola osídlená už v neolite, pričom prví obyvatelia boli Tráci, neskôr od roku 46 bolo územie dnešného mesta súčasťou rímskej provincie Trácia. Dejiny samotného mesta sú pomerne novodobé. Mesto bolo založené počas osmanskej nadvlády ako administratívne centrum priľahlej oblasti. Pomenované bolo po miestnom tureckom feudálovi Karl bejovi. Najväčšieho rozmachu mesto dosiahlo počas bulharského národného obrodenia, kedy sa začali rýchlo rozvíjať remeslá: výroba ružového oleja, zlatníctvo, mediarstvo, hrnčiarstvo a iné. Boli postavené dva chrámy, školy, knižnica a mnoho meštianskych domov v typickom obrodeneckom štýle. Karlovo je pre Bulharov najznámejšie tým, že sa tu narodil bulharský národný hrdina a revolucionár Vasil Levski, ale okrem neho z mesta pochádza aj veľké množstvo iných významných Bulharov. Každý rok, vždy poslednú sobotu v máji v meste prebieha atraktívna oslava Sviatok ruže, kde je hlavnou témou miestne tradičné spracovanie ružového oleja.
Stebnícka Huta

Polohopis

Obec leží v pohorí Busov v blízkosti slovensko-poľskej hranice. Mierne zvlnený chotár obce na flyšovom podloží obkolesuje najmä bukový a jedľový les. Obcou preteká Rosucká voda, ktorá tu má niekoľko menších prítokov. Od Bardejova je vzdialená 21 km severným smerom a prístupná je cestou III/3505 cez Stebník.

Dejiny

Najstaršia zachovaná písomná zmienka o osade „Volia Huta“ pochádza z roku 1600, kedy toto územie patrilo pod makovické panstvo. Postupne sa jej názov menil na Sklenná Huta, Stebnická Huť, Hutiská a až v roku 1927 obec získala názov Stebnícka Huta.
Od roku 1641 tu bola v prevádzke sklárska huta, ktorá až do roku 1856 vyrábala okrem iného aj krištáľové sklo. V minulosti tu boli v prevádzke aj mlyn, píla, valcha na súkno, lis na drvenie ľanových a konopných býľ a lisovanie oleja. Obyvatelia sa živili poľnohospodárstvom, chovom oviec a dobytka, ťažbou dreva a sklárstvom. Rímskokatolícky kostol bol vybudovaný roku 1853, budova základnej školy pribudla v roku 1909. V súčasnosti má obec potočnú radovú zástavbu a náročný život v horskom prostredí uľahčuje plynofikácia a obecný vodovod.

Turizmus

Okolie obce je vhodné na oddych, pešiu turistiku a rôzne letné i zimné športy. Ubytovacie služby pre 108 hostí tu poskytuje penzión Slnečný majer s jazdeckým klubom. V blízkosti obce boli v roku 2015 vybudované dva lyžiarske vleky, čím sa rozšírili možnosti na voľnočasové aktivity obyvateľov i turistov.
Le Troncq

Poloha

Obec má rozlohu 4,59 km². Najvyšší bod je položený 159 m n. m. a najnižší bod 133 m n. m.

Obyvateľstvo

Počet obyvateľov obce je 152 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mario Runco

Štúdium a zamestnanie

V roku 1970 zdarne ukončil strednú školu Cardinal Hayes High School v Bronxe (New York) a potom pokračoval ďalším štúdiom na City College of New York, odbory meteorológia, fyzika oceánografie. To ukončil v roku 1974 a potom pokračoval v štúdiu meteorológie na Rutgers University v New Brunswicku. Doštudoval v roku 1976.
Pracoval na niekoľkých miestach, od roku 1978 bol v armáde.
V rokoch 1987 až 1988 absolvoval výcvik u NASA, od roku 1988 bol zaradený do jednotky kozmonautov.
Oženil sa, s manželkou Susan, rodenou Friessovou má dve deti.
František Ondro

Životopis

Vyštudoval na SŠUP v Bratislave, grafiku na VŠUP v Prahe, výtvarnú výchovu výchovu na FF UPJŠ v Prešove.Odborný asistent (1969-1979), vedúci Katedry výtvarnej výchovy PF v Banskej Bystrici (1983-1986). Ilustroval krajský denník Smer v Banskej Bystrici (1969-1972), výstavy v Banskej Bystrici (1972, 1975, 1976, 1980, 1983). Venoval sa voľnej a užitej grafike a monumentálno-dekoratívnej tvorbe. Autor štúdií, článkov a recenzií z oblasti teórie a kritiky súčasného výtvarného umenia. Nositeľ viacerých vyznamenaní.
Zdena Gruberová

Život

S kariérou herečky začínala v Armádnom divadle (dnešné SKD) v Martine (1953 – 1954).  Následne dostala angažmán v Slovenskom národnom divadle (1954 – 1998). Počas tohto obdobia stvárnila na javisku prvej scény deväťdesiat divadelných postáv.
Čiba (Čiba)

Čiba (jap. 千葉市 – Čiba-ši, v preklade "Tisíc listov", anglický prepis: Chiba) je hlavné mesto japonskej prefektúry Čiba. Nachádza sa cca 40 km juhovýchodne od Tokia pri Tokijskom zálive. Patrí medzi hlavné prístavy oblasti Kantó. Rozloha mesta je 272,08 km² a žije tu okolo 910 tisíc obyvateľov, pričom väčšina mesta je rezidenčná, hoci pri pobreží sa nachádzajú aj výrobné prevádzky a sklady.
Mesto Čiba je známe svojim závesným typom monorailu (Chiba Urban Monorail), ktorý je najdlhší na svete. Trať má dĺžku 15,2 km a je zapísaná v Guinessovej knihe rekordov. Denne sa týmto spôsobom dopravy prepraví cca 40 000 osôb.
Hencovce

Polohopis

Hencovce ležia pri západnom brehu Ondavy, v nadmorskej výške asi 123 m n. m.. Podhorský stupeň Nízkych Beskýd tvoria mladotreťohorné uloženiny (vápnité íly, tufity, pyroklastiká ryodacitov, sliene, zlepence a flyšoidné vrstvy) na rovine prikryté mocnou vrstvou štvrtohorných piesčito - kalových usadenín. V chotári sa nachádzajú železnaté, sírne a slané pramene. Priemerná ročná teplota je 8-9°C a ročný priemerný úhrn zrážok okolo 650 mm.

Ulice

Hencovská, Sládkovičova, Mládežnícka, Nová, Letná, Rastislavova (Topolina)

Verejné ustanovizne

V obci sa nachádza verejná knižnica.

Školstvo

Cirkevná základná škola sv. Jána Pavla II.
Méricourt (Yvelines)

Poloha

Obec má rozlohu 2,15 km². Najvyšší bod je položený 86 m n. m. a najnižší bod 12 m n. m.

Obyvateľstvo

Počet obyvateľov obce je 386 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Feyt

Poloha

Obec má rozlohu 19,56 km². Najvyšší bod je položený 804 m n. m. a najnižší bod 637 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Povel (Olomouc)

Povel (nem. Powel) je bývalá moravská obec, súčasná mestská štvrť a katastrálne územieštatutárneho mesta Olomouca. Rozkladá sa na juh od centra mesta. V roku 2011 tu žilo 8 676 obyvateľov v 394 domoch. 
Obec bola k 23. aprílu 1919 spolu s ďalšími ôsmimi obcami a dvoma mestami pripojená k Olomoucu vytvárajúc Veľký Olomouc.
Linthelles

Poloha

Obec má rozlohu 11,02 km². Najvyšší bod je položený 123 m n. m. a najnižší bod 95 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Emil Sokol

Emil Sokol (* 20. január 1910, Čamovce – † november 1979, Prešov) bol slovenský fyzik a pedagóg.
Od roku 1964 do roku 1975 pôsobil na Katedre fyziky Pedagogickej fakulty UPJŠ v Prešove, v rokoch 1965 až 1967 ako vedúci katedry. Pracoval v oblasti didaktiky fyziky a výsledky publikoval v metodickom časopise. Bol autorom učebníc fyziky pre SVŠ a učebných textov pre poslucháčov Pedagogických fakúlt a okrem toho pracoval aj ako člen redakčnej rady časopisu Fyzika ve škole. Bol predsedom krajského výboru Fyzikálnej olympiády vo Východoslovenskom kraji.
Laviolle

Poloha

Laviolle má rozlohu 13,84 km². Najvyšší bod je položený 1 364 m n. m. a najnižší bod 560 m n. m.

Obyvateľstvo

Laviolle má 122 obyvateľov (2009).
Graf vývoja obyvateľstva:
Zdroje: INSEE